شاعر:طاهره قرة العین
رجانکار: دانیال شیردل
 دیما تئی نِشتون اگر دیم په دیم و زان په زان
 دردان دل ي گون تو گْوَشون رنگ پ رنگ و تَهر په تَهر
 دیما تئی په گِندگا چو که سمین من کپتگون
 لوگ په لوگ و تَنک په تنک میتگ په میتگ شهر په شهر
 زخمان تئی جتایی ي دیدگ منی هون شَلَنت
 کاجَو په کاجو کَور په کور دریا په دریا بحر په بحر
 دُرجین دَپ و لُنٹ پَرپُکین بے دَروَر و بے مَٹّ و مثل
 آسمی اَنت و گل انار پُلّ په پل و بوه په بوه
 مِهرا تئی اے دل منی گْوَپتگ شارے غم جَتی
 رِشتگ په رشتگ بند په بند اوتاگ په اوتاگ ٹال په ٹال
 دل ي کتاب “شیردلا” پَٹّ اِت ندیست ئی بیدِ تو
 تاک په تاک و تَل په تل پرده په پرده توک په توک…..